RADVILIŠKIO RAJONO SAVIVALDYBĖS TARYBA

SPRENDIMAS

DĖL MOKINIŲ ATLEIDIMO NUO MOKESČIO UŽ MAITINIMĄ

2014 m. vasario 13 d. Nr. T-683

Radviliškis

Vadovaudamasi Lietuvos Respublikos vietos savivaldos įstatymo (Žin., 2000, Nr. 91-2832) 16 straipsnio 4 dalimi, Lietuvos Respublikos švietimo įstatymo (Žin., 2003, Nr. 63-2853) 36 straipsnio 6 dalimi ir Lietuvos Respublikos švietimo ir mokslo ministro 2011 m. rugsėjo 6 d. įsakymu Nr. V-1642 „Dėl Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo patvirtinimo“ 7 punktu, Lietuvos Respublikos Vyriausybės 2009 m. gruodžio 23 d. nutarimu Nr. 1770 „Dėl mokinių nemokamo maitinimo mokyklose tvarkos aprašo patvirtinimo“, Radviliškio rajono savivaldybės taryba nusprendžia:

1. Atleisti nuo mokesčio už maitinimą Radviliškio rajono Šeduvos gimnazijos Specialiojo ugdymo skyriaus mokinius, gyvenančius bendrabutyje, ir skirti nemokamą matinimą po 10 Lt per dieną vienam mokiniui.

2. Leisti Radviliškio rajono Šeduvos gimnazijos direktoriui savo įsakymais tikslinti Šeduvos gimnazijos Specialiojo ugdymo skyriaus mokinių, gyvenančių bendrabutyje, kuriems skiriamas nemokamas maitinimas, sąrašus.

3. Laikyti netekusiu galios Radviliškio rajono savivaldybės tarybos 2008 m. rugsėjo 25 d. sprendimą Nr. T-478 „Dėl mokinių atleidimo nuo mokesčio už maitinimą“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras	Darius Brazys